చక్కగా చదువుకుని అమ్మలాగే డాక్టరవ్వాలన్నది ఒక లక్ష్యం...! నాటకరంగంమ్మీద రాణిస్తూ ప్రేక్షకులను అలరించాలన్నది మరో లక్ష్యం...! ఏది వృత్తిగా తీసుకోవాలి? ఏది ప్రవృత్తిగా ఎంచుకోవాలి? సందిగ్ధావస్థలోనే చాలా కాలం గడచిపోయింది. విభిన్నమయిన ఈ రెండుదారులూ ఒకదానితో ఒకటి పోటీ పడుతూ జీవితంలో ఒక అడుగు ముందుకీ, రెండడుగులు వెనక్కీ చందంగా లాగేస్తుంటే... ఎటూ తేల్చుకోలేని స్థితిలో <MASK> సాలిపేటలోనే సంవత్సరాలు కదలిపోతుంటే... రా రమ్మంటూ ‘లిబియా’ పిలిచింది. నాటకాన్ని అటకమీద పెట్టి, స్టెత్ను చేతబట్టి కొద్ది సంవత్సరాలపాటు మందులు రోగాల మధ్య బిజీబిజీగా గడిపేస్తుండగా, లిబియాలోని కొందరు తెలుగువాళ్ళు, ఆ దేశంలోని కొందరు నాటక ప్రియులు కలవడంతో మళ్ళీ నాటకం మొదలయ్యింది. తెలుగు నాటకం మీద ప్రేమ మళ్ళీ కాకినాడకు లాక్కొచ్చింది. ఏంచెయ్యాలన్న ఆలోచనతో కొద్దికాలం తటపటాయించినా, పిల్లలు పెద్దవాళ్ళవుతుండటంతో నాటకాన్ని ప్రవృత్తిగా అట్టేపెట్టి, వైద్యాన్ని వృత్తిగా తీసుకుని సాలిపేటలోనే ప్రాక్టీసు ప్రారంభించారు.
వై. దివాకరరావు
గడివేముల కాకినాడ మద్రాసు విజయవాడ